**Ministru kabineta rīkojuma projekta**

**,,Par finanšu līdzekļu piešķiršanu no valsts budžeta programmas**

**,,Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu, Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu, Ministru prezidenta 2021.gada 30.jūnija rezolūciju Nr.2021-1.1.1./34-34. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Veselības ministrijas sniegto informāciju līdz 2021.gada 15.jūnijam vienu vakcīnas devu pret Covid-19 Latvijā ir saņēmuši 36,21% jeb vismaz 574 tūkstoši cilvēku, bet pilnībā vakcinēti ir 25,3% jeb vismaz 439 tūkstoši cilvēku, kas vecāki par 16 gadiem (Centrālās Statistikas pārvaldes dati 2021.gada maijā: Latvijā dzīvo 1 571 041 iedzīvotāji, kas vecāki par 16 gadiem).Tirgus un sabiedriskās domas pētījumu centra SKDS (turpmāk – SKDS) aptauja, kas veikta vakcinācijas sākumposmā 2021.gada februārī, liecina, ka pirmo iespēju vakcinēties pret Covid-19 plānoja izmantot 29% Latvijas iedzīvotāju. Tikmēr 36% atbildēja, ka varētu vakcinēties, tomēr vēlas nogaidīt. SKDS aptauja, kas publicēta 2021.gada jūnijā, liecina, ka to cilvēku skaits, kas vēlas vēl nogaidīt, ir samazinājies līdz 25%, taču tas nozīmē, ka šaubīgo iedzīvotāju īpatsvars sabiedrībā joprojām ir ceturtā daļa.Vakcinēšanās temps Latvijā mazinās, bet mērķis ir palicis nemainīgs – vietējie un starptautiskie eksperti norāda, ka būtu jāpanāk 70% iedzīvotāju vakcinācija, lai ierobežotu Covid-19 izplatību. Fokusēta komunikācija par vakcināciju pret Covid-19 būtu nepieciešama šādām iedzīvotāju grupām:1. Latgales plānošanas reģiona iedzīvotāji;
2. krieviski runājošā sabiedrības daļa Latvijā;
3. iedzīvotāji ar pamata un vidējo izglītību, ienākumiem zem vidējiem valstī;
4. valsts un pašvaldību struktūrās nodarbinātie;
5. privātajā sektorā nodarbinātie;
6. seniori.

Ņemot vērā faktisko šā brīža situāciju, ir nepieciešamas papildu komunikācijas aktivitātes vakcinācijas mērķa sasniegšanai (pēc iespējas ātrāk vakcinēt 70% Latvijas iedzīvotāju). Projekts paredz no valsts budžeta programmas 02.00.00 „Līdzekļi neparedzētiem gadījumiem” piešķirt Sabiedrības integrācijas fondam (turpmāk ­– Fonds) finansējumu 400 000 *euro* apmērā valsts budžeta finansētās programmas „Atbalsts NVO sabiedrības informēšanai par vakcināciju pret Covid-19” (turpmāk – Programma) īstenošanai, kuras mērķis ir sniegt atbalstu NVO aktivitātēm, kas tiek īstenotas papildus valsts un pašvaldību institūciju veiktajām darbībām, lai veicinātu vakcinācijas pret Covid-19 procesu visos Latvijas reģionos. Programmas ietvaros tiks rīkots atklāts projektu konkurss, kura mērķis ir atlasīt tos NVO projektus, kuru īstenošana sniedz ieguldījumu Programmas mērķa sasniegšanā.Lai nodrošinātu fokusētu komunikāciju, kas vērsta uz konkrētām iedzīvotāju grupām, par vakcināciju pret Covid-19, projektu ietvaros tiks atbalstītas aktivitātes, kas:* 1. informē sabiedrību un atsevišķas sabiedrības grupas par vakcīnām un vakcinācijas kārtību ar mērķi – veicināt izpratni par vakcināciju pret Covid-19 un sekmēt Latvijas iedzīvotāju vakcināciju;
	2. veicina individuālu pieeju personai vai personu grupām – informējot, palīdzot pierakstīties uz vakcināciju un nodrošinot iespēju nokļūt līdz vakcinācijas punktam vai vietai.

Fokusētas komunikācijas aktivitātes ietvers dažādus kanālus un metodes, kas tiks izvelētas atbilstoši konkrētas iedzīvotāju grupas informācijas vajadzībām un informācijas iegūšanas paradumiem. Lai veicinātu uzticēšanās principa stiprināšanu, tiks izmantotas metodes, kas balstītas mērķa grupu specifiskas pārzināšanā, piemēram, individuālas pārrunas, viedokļu līderu stāsti, personīgās pieredzes piemēri u.tml. Minēto aktivitāšu ietvaros uz mērķgrupām vērstu pasākumu un komunikācijas īstenošanai var tikt piesaistīti, piemēram, romu mediatori, vietējo kopienu viedokļu līderi u.c. Konkurss norisināsies atbilstoši Ministru kabineta 2012.gada 29.maija noteikumiem Nr.374 „Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”. Projektus finansējuma saņemšanai Programmas ietvaros varēs iesniegt Latvijas Republikā reģistrētas NVO, kas dibinātas un darbojas saskaņā ar Biedrību un nodibinājumu likumu. Konkursā uz finansējumu nevar pretendēt politiskās partijas un to apvienības, un dzīvokļu apsaimniekošanas biedrības. Programmas ietvaros netiek plānots atbalsts tādām NVO darbībām, kurām atbalsts būtu kvalificējams kā komercdarbības atbalsts atbilstoši Komercdarbības atbalsta kontroles likuma 5.pantam. Konkursa nolikumā tiks iekļauts nosacījums, ka gadījumos, ja NVO vienlaikus veic gan Programmā atbalstāmās darbības, gan saimnieciskās darbības, kam komercdarbības atbalsta nosacījumi būtu jāpiemēro, NVO veic šo darbību nodalīšanu. Programmas ietvaros finansējums netiks piešķirts par:* + 1. izmaksām, par kurām nav iesniegti izdevumus pamatojoši un maksājumus apliecinoši dokumenti;
		2. jebkādām skaidrā naudā veiktām izmaksām;
		3. izmaksām, kas jau tiek finansētas no citiem finanšu avotiem;
		4. projekta pieteikuma sagatavošanas izmaksām;
		5. personālam izmaksātām prēmijām un dāvanām vai jebkuru citu gūto labumu, apmaksātiem ikdienas ceļa izdevumiem no mājām uz darbu u.tml.;
		6. aizdevuma pamatsummas un procentu maksājumiem vai citu saistību segšanas izmaksām;
		7. debeta procentu maksājumiem par finanšu darījumiem;
		8. naudas sodiem, līgumsodiem, nokavējuma procentiem un tiesvedību izdevumiem;
		9. zemes un nekustamā īpašuma iegādes izmaksām;
		10. būvniecības un telpu remonta izmaksām;
		11. biedru naudām;
		12. citām izmaksām, kas neatbilst konkursa nolikuma nosacījumiem.

Konkursa projektu pieteikumi tiks vērtēti pēc administratīvajiem, atbilstības un kvalitātes vērtēšanas kritērijiem. Projektu pieteikumus vērtēs projektu pieteikumu vērtēšanas komisija, taču projektu pieteikumu vērtēšanai var piesaistīt atklātā konkursā izraudzītus neatkarīgus ekspertus. Vērtēšanas komisijas sastāvā būs divi pārstāvji no Veselības ministrijas un pa vienam pārstāvim no Nacionālā veselības dienesta, Kultūras ministrijas un Vides aizsardzības un reģionālās attīstības ministrijas, un viens Fonda pārstāvis, kurš vadīs vērtēšanas komisijas darbu, bet vērtēšanā un balsošanā nepiedalīsies. Lai Programma varētu sasniegt savu mērķi 2021.gadā, projektu īstenošana tiks uzsākta nekavējoties pēc lēmuma par finansējuma piešķiršanu pieņemšanas. Projektu īstenotājiem tiks izmaksāts avanss 100% apmērā pēc līguma noslēgšanas. Vienlaikus arī jānosaka projektu pieteikumu iesniegšanas termiņš divu nedēļu laikā pēc konkursa sludinājuma publicēšanas datuma. Atklāta projektu konkursa ietvaros plānots apstiprināt vismaz 12 projektu pieteikumus, tai skaitā:1. Kurzemes plānošanas reģionā – vismaz divus pieteikumus;
2. Zemgales plānošanas reģionā – vismaz divus pieteikumus;
3. Latgales plānošanas reģionā – vismaz trīs pieteikumus;
4. Vidzemes plānošanas reģionā – vismaz divus pieteikumus;
5. Rīgas plānošanas reģionā – vismaz vienu pieteikumu;
6. visu Latvijas teritoriju aptverošu organizāciju pieteikumus – vismaz divus pieteikumus.

Lai Programmā apstiprinātie projektu pieteikumi pozitīvi ietekmētu vakcinācijas mērķi – pēc iespējas īsākā laikā vakcinēti 70% Latvijas iedzīvotāji, apstiprinātajiem projektu pieteikumiem kopā jāaptver aptuveni 13 200 iedzīvotāji, kuri jāinformē individuāli vai grupās.Programmā projektu īstenošanai pieejamais finansējums ir 396 000 *euro* un vienam projekta iesniedzējam pieejamais maksimālais finansējums ir  33 000,00 *euro*. (Programmā kopējais pieejamais finansējums ir 400 000 *euro*, no kuriem 4 000 *euro* ir Programmas administrēšanas izdevumu segšanai Fondam).Programmas finansējums veido 100% no projekta kopējām attiecināmajām izmaksām un projekta iesniedzējs konkursā varēs iesniegt tikai vienu projekta pieteikumu.Projekta izmaksu attiecināmības periods ir no projektu īstenošanas uzsākšanas brīža līdz 2021.gada 31.decembrim. Visām projekta aktivitātēm jābūt pabeigtām līdz 2021.gada 31.decembrim.Gadījumā, ja kādā no plānošanas reģioniem netiek atbalstīts plānotais projektu skaits, vērtēšanas komisijai ir tiesības sniegt priekšlikumu Fonda padomei apstiprināt projektu pieteikumus citā plānošanas reģionā, kā pirmo no aspektiem ņemot vērā zemāko vakcinēto personu skaitu, un kā otru – lielāku iedzīvotāju skaitu projekta īstenošanas teritorijā (ja projektu pieteikumi nav atbilstoši pirmajam aspektam). |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Fonds. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā reģistrētas biedrības un nodibinājumi, Fonds. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III.** **Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 | 400 000 |  0 |  0 |  0 |  0 |  0 |
| 2.1. valsts pamatbudžets | 0  | 400 000 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -400 000 |  0 |  0 |  0 |  0 |  0 |
| 3.1. valsts pamatbudžets |  0 | -400 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +400 000 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Programmā pieejamais finansējums ir 400 000 *euro*, Programmas finansējumu veido projektu īstenošanai paredzētais līdzfinansējums, kā arī Fonda Programmas administrēšanas izdevumi.Saskaņā ar Fonda veiktajiem aprēķiniem, ņemot vērā projektu maksimālo īstenošanas periodu, iesaistīto personālu, ar to saistītās izmaksas, kā arī citus izdevumus (tai skaitā transporta izmaksas teritorijās ar zemu apdzīvotības blīvumu) un, lai nodrošinātu individuālu pieeju mērķa grupām, indikatīvās izmaksas uz vienu iedzīvotāju ir 30 *euro*. Lai viens projekts aptvertu pēc iespējas lielāku iedzīvotāju skaitu, nepieciešams noteikt maksimālo summu vienam projektam 33 000,00 *euro* apmērā, tādējādi uzrunājot aptuveni 1100 iedzīvotājus.Programmas attiecināmo izmaksu periods ir no projektu īstenošanas uzsākšanas brīža līdz 2021.gada 31.decembrim, līdz ar to konkursa ietvaros plānots apstiprināt vismaz 12 projektu pieteikumus un nodrošināt šo projektu uzraudzību, par kopējo summu 396 000 *euro* ar maksimālo summu vienam projektam 33 000,00  *euro*. Programmas īstenošanai tiek plānotas administratīvās izmaksas 4 000 *euro* apmērā. Fonds programmu īstenošanā un finansēšanā darbojas, balstoties uz projektu pieeju un programmu īstenošanas izmaksas iekļaujot programmu finansējumos. Ilgtermiņā Fonda budžeta bāzē nav pieejams finansējums pilnā apmērā, lai segtu jaunu, iepriekš neplānotu programmu īstenošanas izdevumus. Fonda programmas īstenošanas izmaksās ietilpst konkursu pieteikumu vērtēšanā nodarbināto ekspertu atlīdzība un nodokļu izmaksas. Konkursa pieteikumu vērtēšana var tikt nodota ekspertiem atbilstības un kvalitātes kritēriju vērtēšanai. Paredzams, ka ekspertu vērtējums būtu nepieciešams aptuveni 72 projektiem. Katru projekta pieteikumu vērtētu divi neatkarīgi eksperti. Atlīdzība par viena projekta izvērtējumu atkarībā no vērtējamo kritēriju apjoma un dalības vērtēšanas komisijā ir vidēji 15 *euro* apmērā. Ar vērtēšanā iesaistītajiem ekspertiem tiktu slēgti akorda darba līgumi par projektu pieteikumu izvērtējumu. Darbam Programmas īstenošanā tiktu piesaistīti eksperti, nosakot stundas likmi 8 *euro* stundā (nepārsniedzot 32.saimes, IIIA līmenim noteikto). Ekspertu izmaksas (atlīdzība): 1. vērtēšanā iesaistīto ekspertu atlīdzība: 15 *euro (atalgojums par viena projekta pieteikuma izvērtēšanu)* \* 72 (projektu pieteikumi) \* 2 (divi eksperti vērtē 1 pieteikumu) + 510 *euro* (darba devēja sociālās apdrošināšanas obligātās iemaksas) = 2 670 *euro*;
2. Programmas īstenošanā iesaistīto ekspertu atlīdzība: 8 *euro* (stundas likme) x 134,5 stundas + 254 *euro* (darba devēja sociālās apdrošināšanas obligātās iemaksas) = 1 330 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” un plānots izlietot 2021.gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Fonds. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Jekele 67330311

Ilona.Jekele@km.gov.lv